 

**בבית הדין הצבאי המחוזי**

**במחוז שיפוטי ח"י**

**בפני השופט: אל"ם רונן שור**

**בעניין: התובע הצבאי (ע"י ב"כ, סגן לירן שצ'וקין)**

**נגד**

**הנאשם: ח/XXX רב"ט ח' ל' (ע"י ב"כ, סרן ליאורה ליקאונט)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 10.08.2021 ועד יום 08.05.2022 למשך 272 ימים, בהתאם לכתב האישום המתוקן ולפרטים הנוספים.

**ניתנה היום, כ"ה באייר התשפ"ג, 16.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופט**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 272 ימים עד להתייצבותו.**

תחילה, שובץ החייל למסלול השילוב הרגיל ובחודשים האחרונים עבר למסלול השילוב המקיף. החייל הפגין לאורך כל הדרך, מוטיבציה לשירות תקין, חרף קשיים לא מבוטלים מבית. תפקודו ביחידה, היה טוב והוא זכה לשבחים ממפקדו, שציין כי מדובר בחייל מעולה וצנוע. אף שבהמשך נוצרו קשיים אישיים, הודגש הצורך בשיתוף המפקדים, לשם הכלה והקשבה לחייל. בהתאם, מצבו של החייל השתפר, הוא מצוי בנקודה טובה יותר מבעבר. אין לי ספק כי החייל ישלים גם את השירות הצבאי בצורה טובה כפי שעשה עד כה ואני מאחל לו בהצלחה רבה.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל, רס''ם אריאל בן חמו.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, כ"ה באייר, התשפ"ג, 16.05.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

**העתק נכון מהמקור

ק' בית הדין**

**נערך על ידי: א.ל**

**בתאריך 04.06.2023**

**חתימת המגיה: סגן שיר בן- ארמון**